HeTree/MevakerConcSen huggingface dataset:
זאת על פי פרשנות של סעיף בהנחיית היועץ המשפטי לממשלה בדבר אופן הפעלת חוק העברות המינהליות22 (להלן- הנחיית היועמ"ש לממשלה).
לדברי משרד האנרגיה, עד מועד סיום הביקורת הוא טרם קיבל את תשובת משרד המשפטים בנושא.
משרד המשפטים ציין בתשובתו מפברו אר 2014 כי מן האמור בהנחיית היועמ"ש לממשלה עולה כי אין זה מחייב שבכל העברות המינהליות יוענקו למפקחים סמכויות אכיפה פליליות, וכי ככל שהעברות המינהליות מכוח החוק אינן מורכבות והוכחתן אינה מצריכה חקירה, ועל פניו בהחלט קיימות עברות כאלה, הרי שאין מניעה גם היום להטיל בגינן קנסות מינהליים.
עוד ציין משרד המשפטים כי בכוונתו ליידע בנושא את משרד האנרגיה.
משרד האנרגיה מסר כי עמדת משרד המשפטים בנושא התקבלה ב- 12.
14 , וכי עקב קבלת עמדת משרד המשפטים ולפיה ניתן יהיה להטיל קנסות מינהליים בגין אי- עמידה בתקנות מסוימות ללא צו רך בחקירה, יפעל המשרד להסמכתו של מנהל תחום (אכיפה ופיקוח) על ידי השר כנדרש.
עוד ציין המשרד כי יפעל לסיווג העברות שבתקנות, ונראה כי מרביתן יסווגו ככאלה שאינן מצריכות סמכויות חקירה.
נוסף על כך ציין המשרד כי ימשיך לפעול מול משרד המשפטים לקבלת סמכויות חקירה מכוח החוק כדי לאכוף גם את העברות שיסווגו כעברות שמצריכות חקירה.
לצורך גיבוש תכנית ביקורת נדרש המשרד לאסוף נתונים על צריכת האנרגיה במגזרים שהוראות החוק חלות עליהם ולקבוע רף צריכה המחייב העברת דיווחים על צריכת אנרגיה שנתית, למנות אחראי אנרגיה ולבצע סקרי אנרגיה.
הביקורת העלתה כי אין בידי המשרד בסיס נתונים שכזה, וכי לשם ביצוע הביקורות מסתמך המשרד על מי שהעביר נתונים בעבר.
אין בידי המשרד מידע אילו גופים היו חייבים בהעברת נתונים על פי התקנות ולא עשו זאת, ואילו גופים חדשים החייבים בדיווח נוספו מאז הועברו הדיווחים האחרונים למשרד.
במועד סיום הביקורת, המשרד פועל באמצעות ועדה משרדית להעברה ולקבלה של מידע ולקבלת קובץ מידע מחח"י על צרכני חשמל מעל רף מסוים.
משרד מבקר המדינה מעיר כי בסיס הנתונים על צריכת האנרגיה של הגופים במגזרים שהוראות החוק חלות עליהם הוא התשתית הנדרשת ליישום ולאכיפה של הוראות החוק.
לפיכך על משרד האנרגיה להשלים בהקדם את מהלך קבלת קובץ המידע מחח"י ובד בבד למצוא את הדרכים לקבלת נתוני צריכת מוצרי הנפט והגז הטבעי, שכן צריכה זו היא חלק ניכר מצריכת האנרגיה במגזר התעשייתי.
כמו כן על המשרד לפעול לעדכון הנתונים מדי שנה בשנה.
משרד האנרגיה מסר בתשובתו כי מיד לאחר קבלת הנתונים מחח"י יוחל בביצוע אכיפה.
עוד ציין המשרד כי יפעל לאיסוף נתונים על צריכת מוצרי אנרגיה אחרים על מנת לבצע אכיפה גם בתחום זה.
הביקורת העלתה כי גם בשנים שבהן בוצעה אכיפה, עד פברואר 2011 , המשרד לא גיבש מדיניות אכיפה הנגזרת מהוראות החוק וכוללת, בין היתר, את היעדים ואת המטרות של הביקורת, מקרים שבהם תינתן התראה מוקדמת ומקרים שבהם יוטל קנס, הצהרת כוונות בנוגע לתקנות שייאכפו והגדרה של הפרה מתמשכת.
נוסף על כך המשרד לא גיבש תכנית .
3 להנחיות היועץ המשפטי לממשלה- נוהל והנחיות להפעלת חוק העברות המינהליות, התשמ"ו- 1958 ', הנחיה מס 4.
שם הדוח: משרד התשתיות הלאומיות, האנרגיה והמים - קידום החיסכון באנרגיה מסגרת הפרסום: דוח שנתי 65א שנת הפרסום: התשע"ה- 2014 ביקורת שנתית הכוללת את פ ריסת הביקורות, תיעדוף התקנות שייאכפו, התמקדות במגזרים מסוימים ועוד.
עד מועד סיום הביקורת אכף האגף לשימור אנרגיה רק הפרות של אי-ביצוע סקר אנרגיה ואי-עדכון סקר הנוגעות לתקנות ביצוע סקר.
לדעת משרד מבקר המדינה, על משרד האנרגיה לגבש בהקדם מדיניות אכיפה ולאחריה תכנית ביקורת שנתית שתביא בחשבון את המשאבים ואת האילוצים הקיימים ותקדם את המטרות ואת היעדים שנקבעו במדיניות.
משרד האנרגיה מסר כי בעקבות האישור שקיבל ממשרד המשפטים יחל האגף בביצוע פעולות אכיפה באמצעות כוח האדם הקיים.
עם זאת ציין המשרד כי אכיפת כלל התקנות מותנית בהשלמת האישורים (לקבלת סמכויות חקירה פליליות) ממשרד המשפטים ומהמשרד לביטחון הפנים (ראו לעיל).
התייעלות אנרגטית במגזר הביתי .
פרויקטים להחלפת מוצרי חשמל במגזר הביתי בהחלטה להפחתת פליטות הוקצו 269 מיליון ש"ח לטיפול במגזר הביתי בשנים 2012 -2011 .
מסכום זה הקצה משרד האנרגיה 246 מיליון ש"ח לכמה פרויקטים לסבסוד של החלפת מכשירי חשמל ביתיים - חלקם לאוכלוסייה חלשה וחלקם לאוכלוסייה הכללית: 173 מיליון ש"ח להחלפת מקררים, 60 מיליון ש"ח להחלפת מזגנים ו -13 מיליון ש"ח להחלפת דודי חשמל במערכות שמש לחימום מים (להלן - החלפת דודי חשמל).
לשם ביצוע הפרויקטים פרסם האגף מכרז לבחירת ספקים שהציעו דגמים שונים של מוצרי חשמל בעלי יעילות אנרגטית גבוהה.
המשרד השתתף בסבסוד המוצר (והתקנה של מזגנים) בסכומים שונים, על פי סוג המוצר והדגם הנבחר23 .
הספק נדרש להחליף את המוצר הישן- שאינו יעיל אנרגטית - במוצר חדש, ולגרוט את המוצר הישן.
כדי לעמוד במטרות ההתייעלות האנרגטית נקבעו תנאים להחלפת מכשירי החשמל הישנים: נקבע כי כל המכשירים המוחלפים צריכים להיות תקינים ונקבעו אמות מידה שונות על פי סוג המכשיר: בהחלפת מקררים - על המקרר להיות בן שבע שנים לפחות ובנפח של 300 ליטרים ומעלה; בהחלפת מזגנים- על המזגן להיות בן שבע שנים לפחות; בהחלפת דודי חשמל - שלא תהיה מניעה משפטית או תכנונית להתקנת דוד השמש ושביתו של מחליף הדוד ימוקם עד ארבע קומות מהגג.
משנת 2011 ועד מועד סיום הביקורת סבסד המשרד את החלפתם של כ- 125,000 ,מקררים כ- 30,000 מזגנים וכ- 3,000 דודי חשמל בעלות כוללת של כ-184 מיליון ש"ח.
כמו כן יש כמה פרויקטים פעילים נוספים של החלפת שלושת סוגי המכשירים אשר נמצאים בשלבי סיום.
23 המשרד העביר את התשלום ישירות לספק שנבחר כנגד חשבוניות מרוכזות של הספק עבור הזמנות שביצעו משקי הבית.
משרד התשתיות הלאומיות, האנרגיה והמים 331 .
:שם הדוח משרד התשתיות הלאומיות, האנרגיה והמים - קידום החיסכון באנרגיה מסגרת הפרסום: דוח שנתי 65א שנת הפרסום: התשע"ה- 2014 פיקוח ובקרה על ביצוע הפרויקטים ביולי 2011 פרסם המשרד מכרז פומבי לניהול פרו יקטים להחלפת מקררים ולגריטתם.
באוגוסט אותה שנה בחר המשרד בחברה מסוימת לניהול הפרויקטים (להלן - חברה א'), ובספטמבר אותה שנה חתם אתה על הסכם התקשרות בהיקף של 360,000 ש"ח בתוספת מע"ם.
החברה ליוותה פרויקט אחד להחלפת מקררים לאוכלוסייה חלשה בשנת 2011 בעלות תקציבית כוללת של כ -50 מיליון ש"ח (להלן- פרויקט החלפת המקררים).
במפרט שצורף למכרז, והיה חלק ממסמכי ההתקשרות פורטו הפעולות שעל החברה הזוכה לבצע, ובהן, בין היתר, " יצירת נוהל פיקוח כתוב המופנה לספקים ולאתרי הגריטה ופיקוח צמוד לכל הפעילות הכרוכה בביצוע הפרויקט".
משרד האנרגיה לא המציא למשרד מבקר המדינה אסמכתה לפעילות שביצעה חברה א' בכל תחומי הפיקוח שפורטו במכרז, לרבות כתיבת נוהלי הפיקוח, כנדרש בחוזה ההתקשרות.
חברה א' מסרה למשרד מבקר המדינה בתשובתה מפברואר 2014 כי סדר הפעולות המפורטות במכרז מצביע, ככל הנראה, על כוונת המשרד לבחור בחברה המנהלת טרם בחירת הספקים ודגמי המקררים המוצעים להחלפה, ואילו בפועל החברה זכתה במכרז לאחר שכבר נבחרו הספקים, דגמי המקררים, אתרי הגריטה ונציגי ממשל זמין 24 .
עם זאת, מסרה החברה, היא ביצעה את עבודתה בהתאם להנחיות שקיבלה מהמשרד ואף ביצעה פעולות שלא נזכרו במכרז, כמו הקמת מוקד טלפוני לצורך מתן מענה לזכאים.
משרד האנרגיה מסר בתשובתו כי פרויקט החלפת המקררים התחיל בסוף שנת 2011 והופסק תוך שבוע, עקב בקשת הספקים שלא היו ערוכים להסדר וקריסת מערכת ממשל זמין.
לדברי המשרד, חברה א' נאלצה להתמקד בטיפול בבעיות שנוצרו, בשגיאות במערכת ובתלונות הלקוחות, וכי מפקחי האגף יצאו לבדיקות בשטח באותו הזמן.
עוד ציין המשרד כי מעבר האגף לדיור חדש ועזיבתו של העובד שהיה אחראי לתפעול הפרויקט מקשים על המצאת אסמכתאות בנוגע לפעילות שבוצעה.
יצוין כי בשנת 2011 , נוסף על פרויקט החלפת המקררים, ניהל המשרד פרויקט החלפת מזגנים לאוכלוסייה חלשה בעלות של כ -10 מיליון ש"ח.
לניהול פרויקט זה לא נבחרה כל חברה ולא נמצאו אסמכתאות המתעדות את הבקרה שעשה האגף על פרויקט זה.
לאחר שהתקציב שנקבע בהסכם עם חברה א' נוצל במלואו, פרסם המשרד מכרז חדש בתקציב גדול יותר (להלן - המכרז החדש).
המכרז שפורסם היה לבחירת חברה שתספק שירותי ניהול לכל הפרויקטים להחלפת מכשירי חשמל.
במסמכי המכרז החדש נכתב כי "חברת הניהול תבצע בקרה על הליך העבודה בכללותו וכן בקרה מדגמית על פעילות הספקים ופעילות אתרי הגריטה, לרבות ביקורים פיזיים באתרים אלו, ותוציא סיכומים לנציג המשרד".
במרץ 2012 בחר המשרד בחברה אחרת לניהול הפרויקטים להחלפת מכשירי חשמל (להלן- חברה ב') וחתם אתה על חוזה התקשרות בהיקף כספי של 500,000 .
ש"ח בתוספת מע"ם במועד סיום הביקורת עדיין משמשת החברה בתפקידה ועד כה ליוותה חמישה פרויקטים - שלושה פרויקטים להחלפה מתוכננת של 113,000 ( מקררים 100,000 לכלל האוכלוסייה ו- .
24 מערך ממשל זמין הוקם ב - 1997 באגף החשכ"ל ופועל להקמת תשתיות כלל ממשלתיות שמסייעות למשרדי הממשלה להעניק שירותים לציבור במגוון ערוצים, תוך צמצום הבירוקרטיה וייעול תהליכי העבודה בתוך המשרד.
שם הדוח: משרד התשתיות הלאומיות, האנרגיה והמים - קידום החיסכון באנרגיה מסגרת הפרסום: דוח שנתי 65א שנת הפרסום: התשע"ה- 2014 13,000 לאוכלוסייה חלשה), פרויקט אחד להחלפה מתוכננת של 50,000 מזגנים (לכלל האוכלוסייה) ופרויקט אחד להחלפה מתוכננת של 16,000 .
)דודי חשמל (לכלל האוכלוסייה גם לאחר שנבחרה חב רה ב' היא לא קיבלה הנחיות מפורשות מהמשרד בנוגע להיקף הליך הבקרה ואופן הבקרה שעליה לקיים.
חברה ב' מסרה למשרד מבקר המדינה בתשובתה מפברואר 2014 כי אף שמסמכי המכרז לא כללו פירוט, טכניקה וכמויות של בקרות נדרשות לכל פרויקט ובכלל, החברה יזמה ופיתחה את מודל הבקרות לפי שיטות עבודה שהיא מפעילה במגוון פרויקטים ותהליכים במגזר הפרטי והציבורי.
לדברי החברה היא ביצעה שורה של הליכי בקרה, ובהם גם בקרות מדגמיות באתרי גריטה.
עד המחצית השנייה של שנת 2013 מרבית העבודה שביצעה חברה ב' בפרויקטים השונים עסקה בטיפול בתקלות הנוגעות לשירות ללקוחות ולקשר עם הספקים.
עד מועד זה לא עסקו החברה או המשרד בביצוע ביקורות בבתי הלקוחות ולא הייתה הנחיה של המשרד לגבי תדירות הביקורות באתרי הגריטה.
רק ביוני 2013 , לאחר מינוי מנהל תחום (אכיפה ופיקוח) לאגף, הוא הכין, בשיתוף מנהל הפרויקט מטעם חברה ב', מצג ת הדרכה לעובדי החברה המעורבים בפעילות אשר שימשה נוהל עבודה לחברה ב' לביצוע ביקורות בשטח ובאתרי הגריטה, ועובדי החברה תודרכו בו.
נוסף על כך ביוני 2013 הונחתה חברה ב' בעל פה להגביר את תדירות הביקורות באתרי הגריטה ולבצעה אחת לשבועיים, וכן להתחיל בביצוע ביקורות משותפות בבתי הלקוחות.
עובדי האגף החלו בביצוע ביקורות בשטח ובבתי הלקוחות בנוגע לכמה פרויקטים שהיו עדיין פעילים.
בביקורות שהחלו ביולי 2013 ,, בשלבי סיום הפרויקטים עלו ממצאים רבים שכללו, בין היתר החלפת מוצרי חשמל שלא עמדו בתנאים שנקבעו, החלפת מוצרי חשמל במוס דות וגופים (שאינם נכללים במגזר הביתי), ביצוע הזמנות כפולות עבור אותו לקוח, כאשר הוחלף רק מכשיר אחד ודיווח כוזב של ספקים על מכשירי חשמל שכלל לא הוחלפו.
נוסף על כך עלו חשדות כי לא כל המכשירים שהוחלפו אכן נגרטו, וכי חלק מהם הוחזרו לשוק.
נוכח הממצאים פנה סמנכ"ל משרד האנרגיה בדצמבר 2013 לוועדת המכרזים בבקשה לביטול הסבסוד שניתן לחלק מהחברות ובבקשה לחילוט חלק מכספי הערבות של חלק מהחברות, על פי חומרת ההפרות.
במקרה של חברה אחת התבקשה הוועדה להורות על ביטול הסכם ההתקשרות וחילוט מלוא סכום הערבות.
לדעת משרד מבקר המדינה, הפיקוח והבקרה שבוצעו על הפרויקטים במגזר הביתי לא נעשו כראוי, וניכר כי לא נעשה תכנון בקרה מתאים טרם הוצאתם של הפרויקטים אל הפועל.
מכיוון שבסוג זה של פרויקטים נדרשת בקרה של ממש בזמן אמת, הרי שהיה על המשרד להיערך בעוד מועד לאפשרות שעשויים לעלות ליקויים בתהליך ולמצוא להם פתרון, אם באמצעות חברת הניהול ואם באמצעות עובדי האגף.
הממצאים המשמעותיים שהועלו במחצית השנייה של שנת 2013 , בשלבי סיום הפרויקטים, מעלים חשש לפיו חלק מכספי הציבור שהושקעו בפרויקטים ירדו לטמיון בשל ליקויים שלא התגלו.
הדברים מקבלים משנה תוקף נוכח ההוצאה הגבוהה בגין החלפת מכשירי החשמל הביתיים, שהסתכמה בכ-184 .
מיליון ש"ח משרד התשתיות הלאומיות, האנרגיה והמים 333 .
:שם הדוח משרד התשתיות הלאומיות, האנרגיה והמים - קידום החיסכון באנרגיה מסגרת הפרסום: דוח שנתי 65א שנת הפרסום: התשע"ה- 2014 מדידת יעילות הפרויקטים כאמור, התקציב לפרויקטים להחלפת מכשירי חשמל במגזר הביתי התקבל במסגרת ההחלטה להפחתת פליטות.
על פי החלטה זו, הוטל על השר להגנ"ס לבצע בקרה על הפחתת הפליטות ומעקב אחריה כתוצאה מיישום החלטת הממשלה, ולדווח על כך לממשלה אחת לשנה.
מדידת הפחתת הפליטות מבוצעת באמצעות נוסחה הממירה קוט"ש 25 לגז חממה.
במועד סיום הביקורת המשרד להגנ"ס נמצא בתהליך של ריכוז כלל הנתונים הנוגעים להחלטת הממשלה, ובכללם גם אלו הנוגעים להחלפת מכשירי חשמל במגזר הביתי.
כדי לבחון את יעילות החלפת מכשירי החשמל הביתיים נדרשים נתונים מהימנים בנוגע לחיסכון האנרגטי שהושג כתוצאה מהחלפתם.
לשם כך נדרש המשרד לקבל מידע על צריכת החשמל של המכשיר הישן ועל זו של המכשיר החשמלי החדש ולחשב את ההפרש ביניהם.
במכרזים לבחירת ספקים להחלפת מכשירי החשמל ביקש המשרד לקבל מידע על המכשירים המוחלפים.
כך לדוגמה במכרז להחלפת מקררים נכתב במפרט כי "הספק הזוכה יבצע רישום של פרטי כל מקרר מוחלף כדלהלן: שם הזכאי אצלו בוצעה ההחלפה וכתובתו, נפח המקרר המוחלף וגילו המשוער, שם היצרן והדגם" (ההד גשה אינה במקור).
נמצא כי המשרד לא עמד על קיום ההוראה שדרש במפרט אשר היה חלק מחוזה ההתקשרות, ולא דרש קבלת מידע על מכשירי החשמל שהוחלפו.
לפיכך, לצורך חישוב הנתונים שהעביר למשרד להגנ"ס, ביצע משרד האנרגיה הערכה המבוססת על "כלל אצבע", ולפיו צריכה של כל מכשיר חשמלי שהוחלף (ישן) מסוג מסוים קיבלה ערך קבוע, דבר שיצר אומדן המקשה את מדידת התועלת שהושגה בפועל בפרויקטים ביחס לעלותם.
נוסף על כך מאחר שהמשרד לא דרש את קבלת הנתונים כמפורט במכרז, הוא לא ניצל כלי יעיל לבקרה על תקינות ביצוע הפרויקטים.
משרד האנרגיה ציין בתשובת ו כי בפרויקט החלפת מזגנים מגיע לבית הלקוח יועץ מטעם החברה שזכתה, אשר יכול לדעת הן את גילו של המזגן ואת צריכת החשמל שלו, ובשל כך יש בידי האגף נתוני חיסכון ברמת דיוק טובה בנוגע למזגנים.
לעומת זאת, לדברי המשרד, בפרויקט להחלפת מקררים הלקוח מגיע לחנות על מנת לבצע את ההזמנה ופעמים רבות אין בידיו המידע הנדרש, וגם לחברה שממנה נרכש המקרר החדש אין אפשרות לדעת את הנתונים, כיוון שהיא משתמשת בשירותיה של חברת אספקה חיצונית המספקת את המקרר החדש ומפנה את המקרר הישן.
לאור זאת, משתמש האגף בהערכות מבוססות, על פי המקובל בעולם, לאמידת הצריכה של המקררים הישנים וכי האומדן שעורך המשרד הוא שמרני.
לדעת משרד מבקר המדינה, היה על משרד האנרגיה לאכוף את תנאי המכרז שהוא עצמו קבע והחוזים שנחתמו על בסיסו, לוודא קבלת נתוני אמת בנוגע למכשירי החשמל שהוחלפו ולהימנע ככל האפשר מביצוע הערכות.
בכך ה יה ניתן לתת אומדן מדויק באשר לחיסכו ן שהושג בצריכת החשמל, אשר יאפשר לממשלה לבחון את העמידה ביעדי התכנית הלאומית ואת התועלת שהושגה לעומת העלות שהושקעה.
זאת ועוד, התקלות המשמעותיות שהתגלו בפרויקטים, כפי שתוארו לעיל, עלולות אף הן לפגוע במהימנות הנתונים שהוצגו.
25 קילוואט-שעה - יחידת מדידה לצריכת חשמל.
שם הדוח: משרד התשתיות הלאומיות, האנרגיה והמים - קידום החיסכון באנרגיה מסגרת הפרסום: דוח שנתי 65א שנת הפרסום: התשע"ה- 2014 ביצוע סקרי צריכה בהחלטה 4095 מ- 2008 הטילה הממשלה על ועדת המנכ"לים לפעול לביצוע סקרי צריכה בשיתוף הלמ"ס לשם השגת התייעלות אנרגטית במגזר הביתי.
בדברי ההסבר להחלטה נכתב: יאפשרו יצירת פרופיל לצריכה כללית של משקי ]ש[ .
"יש צורך לאסוף נתוני צריכה מדויקים הבית וכן יתנו כלים לבחינת הרגולציה בתחום מוצרי החשמל הביתיים והצורך ברגולציה נוספת".
הממשלה הקצתה לנושא זה תקציב של 4 מיליון ש"ח בשנים 2010 -2009 : 2 מיליון ש"ח מתקציב משרד התשתיות ו-2 .
מיליון ש"ח מתקציב משרד האוצר הביקורת העלתה כי בשל הפסקת פעילותה של ועדת המנכ"לים לאחר קבלת החלטה 4095 כאמור, לא בוצעו סקרי הצריכה כנדרש, ולפיכך אין בידי המשרד נתונים הנדרשים בתחום הצריכה של משקי הבית.
רק באוקטובר ודצמבר 2013 קיים משרד האנרגיה שתי פגישות עם נציג מהלמ"ס במטרה לבחון אפשרות לשיתוף פעולה ביניהם בבדיקת פוטנציאל החיסכון בצריכת אנרגיה.
יצוין כי הפגישות התקיימו רק לקראת סיום ביצוע הפרויקטים להחלפת מוצרי חשמל במגזר הביתי.
הלמ"ס מסרה בתשובתה למשרד מבקר המדינה מפברואר 2014 כי במסגרת הפגישות שקוימו עם משרד האנרגיה הוחלט לבחון את ה אפשרות להכליל את נושא ההתייעלות האנרגטית בסקרי הלמ"ס הקיימים.
במקביל הוכללה רשימת שאלות בנושא צריכת אנרגיה ודפוסי חיסכון באנרגיה במסגרת הנושא המתחלף של הסקר החברתי לשנת 2014 שאיסוף הנתונים בו החל בינואר 2014 ותוצאותיו יתפרסמו במהלך שנת 2015.
התייעלות אנרגטית במשרדי ממשלה וביחידות סמך .
צריכת החשמל במשרדי הממשלה ויחידות הסמך (להלן - הגופים הממשלתיים) הייתה כ-15% מצריכת החשמל במגזר המסחרי-ציבורי בשנת 200926 .
מנתוני חח"י (ראו תרשים1 ) עולה כי בשנת 2012 צריכת החשמל במגזר זה עמדה על כ-32% מסך צריכת החשמל בכל המגזרים.
מכאן, ובהנחה כי שיעור צריכת החשמל בגופים הממשלתיים מכלל המגזר נשאר דומה, הרי שבשנת 2012 עמד שיעור צריכת החשמל שלהם על כ -5% מסך צריכת החשמל במשק.
חשיבותה של ההתייעלות האנרגטית בגופים הממשלתיים היא מעבר לצמצום הישיר של צריכת החשמל, שכן מאחר שגופים אלה משתמשים בכספי ציבור עליהם להקפיד ביתר שאת על התייעלות וחיסכון.
בהחלטה 4095 נקבעכי גופים ממשלתיים יבצעו כמה פעולות להתייעלות אנרגטית הכוללות, בין היתר, מינוי אחראי אנרגיה בכל גוף ממשלתי, ביצוע סקר אנרגיה בכל גוף ממשלתי והגשתו לממונה עם תכנית למימוש הפוטנציאל לחיסכון עד סוף שנת 2009 .
הגופים נדרשו להתייעל בצריכת החשמל בצורה מדורגת, כאשר עד סוף שנת 2012 נדרשו להשיג התייעלות בשיעור של 10% .
נוסף על כך הוחלט כי יונהג תמריץ תוך-ממשלתי להתייעלות אנרגטית, ולפיו מלוא הסכום הנחסך יישאר בידי הגוף החוסך.
בתכנית המשרד להתייעלות אנרגטית מ- 2010 נכתב כי "יש לבצע פעילות תומכת לקידום פרויקטי ההתייעלות על-ידי משרדי .
26 ,משרד האנרגיה התכנית הלאומית להתייעלות אנרגטית - צמצום בצריכת החשמל 2020 - 2010 (יולי 2010 '), עמ50.
משרד התשתיות הלאומיות, האנרגיה והמים 335 .
:שם הדוח משרד התשתיות הלאומיות, האנרגיה והמים - קידום החיסכון באנרגיה מסגרת הפרסום: דוח שנתי 65א שנת הפרסום: התשע"ה- 2014 הממשלה וביחידות הסמך שתשולב בהגברת המודעות להכרח ולכדאיות שבהתייעלות.
פעילות זו עתידה לאפשר עמידה ביעדי החיסכון הממשלתיים"27.
משרד האנרגיה המציא אסמכתאות לקיומו של סמינר אחד להתייעלות אנרגטית למשרדי ממשלה שקיים לאחר קבלת החלטה 4095.
הביקורת העלתה כי הממונה במשרד האנרגיה לא פעל למימושה של החלטה 4095 , ועד סוף שנת 2012 לא פנה לגופים הממשלתיים לקבלת המידע הנדרש (ראו להלן - החלת חוק מקורות אנרגיה על המדינה).
לפיכך, במועד סיום הביקורת, לא היה ידוע לו אם מונה אחראי אנרגיה בכל גוף, אם בוצעו סקרי אנרגיה ואם גובשו תכניות למימוש פוטנציאל החיסכון.
כמו כן משרד האנרגיה לא פעל די להגברת המודעות להתייעלות אנרגטית בקרב הגופים הממשלתיים ולייעוץ והסברה על חובותיהם מכוח החלטות הממשלה השונות.
בדצמבר 2009 קיבלה הממשלה החלטה בנושא "ממשלה ירוקה- ייעול התפעול של משרדי הממשלה"28 (להלן- ההחלטה על ממשלה ירוקה).
בהחלטה נקבע, בין היתר, כי משרדי הממשלה יפחיתו בצריכת משאבים שונים, ובהם נייר, מים, פחיות, בקבוקים וחשמל.
בנוגע לכל משאב נקבע שיעור ההפחתה השנתי הנדרש.
בנוגע להפחתה בצריכת החשמל אימצה הממשלה את שיעור ההפחתה הקבוע בהחלטה 4095 .
על פי ההחלטה על ממשלה ירוקה, על המשרדים לדווח בכל שנה למשרד להגנ"ס, ועל השר להגנ"ס להגיש לממשלה דוח שנתי מפורט על קידו ם ההחלטה ועל עמידת משרדי הממשלה ביעדים שהוצבו.
לצורך ביצוע ההחלטה שכר המשרד להגנ"ס בשנתיים הראשונות חברות חיצוניות שילוו את משרדי הממשלה וייעצו להם כיצד לעמוד ביעדים שהציבה הממשלה.
המשרד להגנ"ס פרסם לציבור שני דוחות הכוללים את דיווחי המשרדים בנוגע למשאבים שנחסכו - האחד ביולי 2011 והשני ביולי 2012 .
הדוחות מפרטים, בין היתר, את שיעור ההפחתה בחשמל שהשיג כל משרד ביחס ליעד שנקבע ואת הפעולות שביצע לשם כך.
כמו כן צוינו בדוחות שמות המשרדים שלא העבירו דיווח כנדרש.
הדוחות מראים כי פעמים רבות המשרדים מדווחים על שיעור הפחתה שנתי בחשמל של עשרות אחוזים לעומת היעד הממשלתי של 2% לשנה.
יצוין כי על פי ההחלטה על ממשלה ירוקה, המשרד להגנ"ס אחראי רק לאיסוף הנתונים מהמשרדים ולפרסומם, ואין בידיו הכלים והמשאבים לבדיקת אופן מדידת הנתונים ומהימנותם.
גם לאחר ההחלטה על ממשלה ירוקה ולאח ר שהמשרד להגנ"ס קיבל דיווחים בנושא הפחתת צריכת החשמל ממרבית משרדי הממשלה, לא פנה משרד האנרגיה למשרד להגנ"ס או למשרדי הממשלה האחרים לקבלת נתונים בדבר אופן השגת ההפחתה בצריכת החשמל, לבחינת הפעולות שביצעו המשרדים השונים ותכניותיהם להמשך.
כתוצאה מכך במועד סיום הביקורת, יותר מחמש שנים לאחר קבלת החלטה 4095 , אין בידי המשרד המידע הנדרש כדי לבדוק אם ההתייעלות האנרגטית שבוצעה במשרדי הממשלה עומדת ביעד ההתייעלות שהציבה הממשלה לסוף שנת 2012 , ומה הן הפעולות המתוכננות במשרדי הממשלה לשם עמידה ביעד החיסכון בחשמל של 20% שהממשלה הציבה לשנת 2020 , על פי החלטה 3261 .
28 'החלטה מס 1057 מ- 13.
שם הדוח: משרד התשתיות הלאומיות, האנרגיה והמים - קידום החיסכון באנרגיה מסגרת הפרסום: דוח שנתי 65א שנת הפרסום: התשע"ה- 2014 משרד האנרגיה ציין בתשובתו למשרד מבקר המדינה כי במהלך שנת 2014 הוא יפעל לקבלת נתונים ממשרדי הממשלה השונים.
החלת חוק מקורות אנרגיה על המדינה בשנת 2004 הגישה עמותת "אדם טבע ודין- אגודה ישראלית להגנת הסביבה" עתירה לבג"ץ, ובה היא ביקשה להחיל את הוראות החוק גם על המדינה.
בשנת 2007 דחה בג"ץ את העתירה, אולם קבע בהחלטתו כי "טענות העותרת לגבי המצב הרצוי ראויות להישמע, הנושא הוא חשוב ומדברי המשיבים עולה כי הוא זוכה להתייחסות הן בחיי המעשה הן במישור החקיקתי.
יש לקוות לכך שהתהליכים יוסיפו ויתקדמו בכיוון חיובי" 29.
בהחלטה 3261 ממרץ 2008 הטילה הממשלה על ועדת מנכ"לים בראשות מנכ"ל משרד התשתיות לבחון את החלת החוק והתקנות על המדינה, אולם בהמלצות שהעבירה הוועדה לממשלה לקראת החלטה 4095 ב- 2008 .
ואף לאחר מכן, לא נכלל נושא זה באוקטובר 2010 הוגשה הצעת חוק פרטית לתיקון החוק והחלתו גם על המדינה 30 .
בדברי ההסבר לתיקון נכתב כי "המדינה והמגזר הציבורי הם צרכן אנרגיה גדול; צמצום השימוש באנרגיה על ידי גורמים אלה וייעולו חיוניים לצמצום זיהום האוויר ולצמצום ההוצאות בשל שימוש באנרגיה".
במרץ 2011 התקבל התיק ון לחוק 31 (להלן- התיקון לחוק מקורות אנרגיה).
בתיקון לחוק מקורות אנרגיה נקבע כי בתוך שלושה חודשים תאשר הממשלה תכנית לאומית רב-שנתית להתייעלות אנרגטית, לרבות במגזר הציבורי, לפי הצעת שר האנרגיה.
החוק קבע כי התכנית תכלול, בין היתר, הוראות לגופים הממשלתיים בנוג ע לביצוע ולמימוש היעדים שייקבעו.
עוד הגדיר החוק תמריצים למוסדות המדינה שיחסכו באנרגיה, כך שמלוא סכום החיסכון שהושג מביצוע הפעולות להתייעלות אנרגטית יעמוד לרשותם בלי שייגרע מהתקציב.
אולם עד מועד סיום הביקורת לא הגיש משרד האנרגיה לממשלה תכנית כאמור לאישור.
כתוצאה מכך לא הוגדרו לגופים הממשלתיים יעדים מדידים ואמצעים למימושם.
זאת ועוד, גופים אלה אינם מדווחים לממשלה על יישום התכנית, כנדרש בהוראות החוק, מאחר שאין תכנית קיימת.
משמעות החלת החוק על המדינה היא כי על הגופים הממשלתיים חלות גם התקנות החלות על גופים בעלי צריכת אנרגיה גבוהה, והן מחייבות מינוי אחראי אנרגיה, דיווח על צריכת האנרגיה השנתית וביצוע סקר אנרגיה.
אף שחובות אלה כבר הוטלו בעבר על הגופים הממשלתיים מכוח החלטה 4095 , החלת החוק על מוסדות המדינה מאפשרת למשרד האנרגיה לבצע פעילות אכיפה גם בקרב הגופים הממשלתיים.
רק בדצמבר 2012 , כמעט שנתיים לאחר שהתקבל התיקון לחוק מקורות אנרגיה, הוציא הממונה מכתבים ל -49 סמנכ"לים למינהל של הגופים הממשלתיים בדבר חובותיהם למינוי אחראי אנרגיה ולהעברת דיווחים שנתיים על פי התיקון לחוק, וכן בנוגע לחובותיהם להעברת .
29 בג"ץ 3065/04 אדם טבע ודין- אגודה ישראלית להגנת הסביבה נ' ראש הממשלה ואח', פס' 5 ,(פורסם בתקדין 2007 .
) 30 הצעת חוק מקורות אנרגיה (תיקון) (הגנת הסביבה- שימוש מושכל במשאבי הטבע - התייעלות אנרגטית), התשע"א- 2011 /(פ 804,838,191 .
') של ח"כ דב חנין ואח 31 חוק מקורות אנרגיה (תיקון), התשע"א- 2011.
משרד התשתיות הלאומיות, האנרגיה והמים 337 .
:שם הדוח משרד התשתיות הלאומיות, האנרגיה והמים - קידום החיסכון באנרגיה מסגרת הפרסום: דוח שנתי 65א שנת הפרסום: התשע"ה- 2014 סקר אנרגיה ותכנית פעול ה שנתית להתייעלות אנרגטית, על פי החלטה 4095 .
הגופים הממשלתיים נדרשו להעביר את תוצאות הסקר, את התכניות להתייעלות אנרגטית ואת הדיווחים עד סוף אותה שנה.
מנתוני משרד האנרגיה עולה כי רק 14 גופים ממשלתיים העבירו דיווחים (חלקם דיווחים חסרים, שכללו רק חלק מהשנים) ורק גוף אחד העביר תכנית להתייעלות אנרגטית.
למרות האמור, משרד האנרגיה לא המשיך לפעול לקבלת הנתונים הנדרשים.
לדעת משרד מבקר המדינה, על משרד האנרגיה לפעול למימוש החלטה 4095 והתיקון לחוק מקורות אנרגיה בקרב הגופים הממשלתיים.
על המשרד לגבש תכנית לאומית רב-שנתית להתייעלות אנרגטית על פי הוראות החוק.
על התכנית לכלול גם הוראות ביצוע עבור הגופים הממשלתיים ויעדים מדידים שיהיה עליהם לממש.
כמו כן, על המשרד לדאוג להטמעת ההוראות שנקבעו בהחלטת הממשלה ובחוק בקרב הגופים הממשלתיים ולהשתמש בסמכויות שעומדות לרשותו מכוח החוק, לרבות אמצעי אכיפה, גם בקרב המגזר הממשלתי.
משרד האנרגיה ציין בתשובתו כי בעדכון תכנית המשרד להתייעלות אנרגטית יפורט גם אופן מימוש החלטות הממשלה והתיקון לחוק בקרב הגופים הממשלתיים.
מכרזים להתייעלות אנרגטית במבנים ממשלתיים בשנת 2010 פרסם אגף החשכ"ל במשרד האוצר ב שיתוף חברת ענבל מכרז לבחירת ספק לביצוע פרויקט התייעלות אנרגטית בשבעה מתחמים ממשלתיים (להלן - מכרז הפיילוט).
במסגרת המכרז נדרשו ספקי שירותי אנרגיה להגיש הצעות למימון, תכנון והתקנה של אמצעים חוסכי אנרגיה, כולל תפעול ותחזוקה של האמצעים שהותקנו (ראו להלן בפרק על הסדרת פעילות חברות להתייעלות אנרגטית וספקי שירותי אנרגיה ).
בתמורה הספקים אמורים לקבל לכיסם כ-70% מהחיסכון הכספי השנתי של צריכת החשמל במתחמים אלו, בכל שנה ביחס לשנת בסיס שנקבעה ( Shared .
savings ), למשך שבע שנים.
למכרז זה ניגש ספק אחד בלבד, והוא זכה במכרז וכבר החל בשלבי הביצוע של הפרויקט.
לאחר בחירת הזוכה במכרז הפיילוט החלו באגף החשכ"ל ובחברת ענבל בהפקת לקחים ובקידום טיוטות להוצאת מכרז רחב היקף להתייעלות אנרגטית.
בנובמבר 2010 ציין הסגן הבכיר לחשכ"ל דאז במכתב למשרד האנרגיה כי המכרז להתייעלות אנרגטית בכ-80 מבנים ממשלתיים עתיד להתפרסם במחצית הראשונה של שנת 2011 .
עד מועד סיום הביקורת טרם פורסם המכרז, ואגף החשכ"ל וחברת ענבל מבצעים בחינה מחודשת מקיפה בנושא, בין היתר בנוגע לעצם השיטה ולגורם המימון (תקציב ממשלתי או מימון על ידי הספק).
אגף החשכ"ל מסר בתשובתו למשרד מבקר המדינה מפברואר 2014 כי מכרז הפיילוט נועד לבחון את כל השלבים, החל משלב פרסום המכרז, דרך תנאי המכרז, תקופת ההקמה, תקופת ההפעלה ועד אופן ההתקשרות בהיבטים השונים.
המתחמים שהוגדרו במכרז הפיילוט הם בעלי מאפיינים שונים זה מזה, וכל מתחם נמצא בסטטוס אחר - בחמישה מתחמים הסתיימה תקופת ההקמה והחלה תקופת ההפעלה, ושני מתחמים נמצאים בשלב ההקמה.
השוני בין המתחמים מחייב התייחסות פרטנית לכל מתחם ומתחם, בין היתר בסוגיות הנוגעות לדרך ההפעלה, הגדרת תחומי אחריות, אופן חישוב החיסכון והתמורה הנגזרת לזכיין.
האגף מסר כי לפיכך הוא סבור שלא ניתן בשלב זה לגבש מסקנות סופיות וחד -משמעיות לגבי הפיילוט טרם השלמת שנת הפעלה נוספת, ומשכך לא ניתן בעת הזאת לפרסם מכרז חדש.
שם הדוח: משרד התשתיות הלאומיות, האנרגיה והמים - קידום החיסכון באנרגיה מסגרת הפרסום: דוח שנתי 65א שנת הפרסום: התשע"ה- 2014 משרד האנרגיה, הוא כאמור הגוף הממשלתי המרכזי האחראי לקידום החיסכון באנרגיה במשק.
המשרד היה מעורב בהליכי מכרז הפיילוט ב- 2010 ובהכנת טיוטת המכרז שהיה עתיד להתפרסם ב - 2011 .
למרות זאת, נמצא כי במועד סיום הביקורת, הוא לא היה שותף להליכי החשיבה והתכנון בנוגע לקידום פרויקט ההתייעלות במבנים הממשלתיים הנוספים.
כמו כן במועד סיום הביקורת התנהל מכרז בין-לאומי גדול לבחירת חברה שתבצע התייעל ות אנרגטית ב-11 בתי חולים ממשלתיים.
גם במכרז זה משרד האנרגיה אינו שותף.